  Виталий Пронин Фото: izhevskinfo.ru Удмуртиысь Роскомнадзорлэн управлениез предприятиослы но организациослы тодазы вайытэ «О персональных данных» 152 номеро федеральной законэз (кутэмын 27.07.2006) быдэсъян сярысь. Законысь 22-тӥ статьяя котькуд предприятие, организация ужасьёсызлэсь персональной даннойёссэ кутэм сярысь уведомление Роскомнадзоре келяны кулэ. Законэ пыртэм воштонъёсын валче 2015-тӥ арын 1-тӥ сентябрёзь келям уведомлениосты выльдыса лэзёно, персональной даннойёсъя базаослэн кытын интыяськемзы сярысь ивортыса. Та сярысь пыр-почгес тодыны луоз 18.rkn.gov.ru сайтын «Главная страница/Направления деятельности/Защита прав субъектов персональных данных» бамъёсъя ортчыса. Юалляськоно (3412) 27-19-83 телефонъя. Сергей Захаров  